భౌతిక శాస్త్రము
భౌతిక శాస్త్రము అత్యంత ప్రాచీనమైన శాస్త్రాలలో ఒకటి. 17వ శాతబ్దం నాటికి భౌతిక శాస్త్రం ఒక ఆధునిక శాస్త్రముగా ఆవిర్భవించింది. ఇందులో అత్యంత ప్రాచీనమైనా ఉపశాస్త్రము ఖగోళశాస్త్రం (Astronomy) అని చెప్పుకోవచ్చు. ఈ రంగంలో పని చేసేవారిని "భౌతికశాస్త్రవేత్తలు" (Physicists) అంటారు.
అంతరాళం
శాస్త్రీయ యాంత్రికశాస్త్రం అభివృద్ధి ప్రారంభంలో, అంటే 17వ శతాబ్దంలో అనేక తాత్విక ప్రశ్నలు ఉదయించాయి. ఐజాక్ న్యూటన్ అభిప్రాయంలో, అంతరాళం అనేది ఎటువంటి పదార్థంతో సంబంధం లేకుండా శాశ్వతంగా ఉండే ఒక సంపూర్ణమైన నిర్మాణం. ఇతర ప్రకృతి తత్వవేత్తలు, ముఖ్యంగా గాట్‌ప్రైడ్ లిబ్నిజ్, వస్తువుల మధ్య సంబంధాల సంగ్రహంగా అంతరాళాన్ని భావించారు, వస్తువుల మధ్య ఒకదాని నుంచి మరోదానికి దూరం మరియు దిశను ప్రతిపాదించారు. 18వ శతాబ్దంలో, ఇమ్మాన్యేల్ కాంట్ అంతరాళం మరియు కాలాన్ని మూలకాలతో కూడిన ఒక క్రమబద్ధ నిర్మాణంగా అభివర్ణించారు, మానవులు తమ అనుభవాన్ని నిర్మించేందుకు ఉపయోగించే క్రమబద్ధ నమూనాను ఇది పోలివుంటుంది.